Pomembno obvestilo o tekmovanju iz znanja astronomije!

Zaradi epidemije je prihodnost letošnjih tekmovanj v znanju negotova, vendar **šolsko tekmovanje iz astronomije 3. decembra bo**. Tekmovanje bo izvedeno na enak način, kot bo tedaj potekal pouk (v šoli ali na daljavo). Mentorice in mentorji naj v primeru izvedbe tekmovanja na daljavo uporabijo spletna orodja, ki jih sicer uporabljajo pri delu v šoli na daljavo, ki so jih skupaj z učenkami in učenci tudi najbolj vajene/vajeni. Način naj bo skladen s pravilnikom tekmovanja ter epidemiološkimi navodili MIZŠ in NIJZ glede izvajanja pouka v času izvedbe tekmovanja.

Komisija za astronomska tekmovanja pri DMFA Slovenije se je odločila, da v teh posebnih razmerah olajša delo mentoricam in mentorjem ter pomaga mladim astronomkam in astronomom, ki bi se radi udeležili našega tekmovanja. Pripravili smo **podrobnejši pregled vsebin**, ki bodo prišle v poštev za letošnje šolsko tekmovanje, **več spletnih predavanj** in primere rešenih astronomskih nalog. Na to spletno stran bomo **v mesecu novembru dodajali lastne vsebine in povezave do pomembnejših drugih astronomskih virov, zato priporočamo, da nas redno spremljate.**

**Spletna predavanja bodo 13. in 20. novembra.** Ob **15. uri** bo na oba dneva dvourno predavanje za osnovnošolce, ob 17. uri pa za srednješolce. Teme predavanj in povezave na predavanja bomo objavili v kratkem na spletni strani.  
Na spletno stran DMFA Slovenije (<https://www.dmfa.si/Tekmovanja/As/>) bomo v mesecu novembru dodajali lastne vsebine in povezave do pomembnejših drugih astronomskih virov, zato priporočamo, da nas redno spremljate.

**Andrej Guštin**, tajnik astronomskih tekmovanj pri DMFA Slovenije